**ΔΕΛΤΙΟ ΤΥΠΟΥ**

56**η Εκλογο-Απολογιστική Γενική Συνέλευση του Ε.Ο.Α.Ε.Ν.**

**Νέος Πρόεδρος εξελέγη ο Γιάννης Βουτσινάς, Πρόεδρος του ΕΕΠ**

Με μεγάλη επιτυχία και συμμετοχή πραγματοποιήθηκαν στο Δημαρχείο Σαλαμίνας, με οικοδεσπότη το Επαγγελματικό Επιμελητήριο Πειραιώς, στις 14 και 15 Φεβρουαρίου 2025, οι εργασίες της 56ης εκλογο-απολογιστικής Γενικής Συνέλευσης του Επιμελητηριακού Ομίλου Ανάπτυξης Ελληνικών Νησιών (Ε.Ο.Α.Ε.Ν).

Στις εργασίες της Γενικής Συνέλευσης, συμμετείχαν Πρόεδροι και μέλη των Διοικήσεων και από τα 21 νησιωτικά Επιμελητήρια μέλη του ΕΟΑΕΝ.

Τους συνέδρους καλωσόρισαν ο Πρόεδρος του Επαγγελματικού Επιμελητηρίου Πειραιά, κ. Γιάννης Βουτσινάς, και εκ μέρους της απερχόμενης Διοίκησης του Ε.Ο.Α.Ε.Ν., ο Πρόεδρος κ. Δημήτρης Συξέρης.

Ακολούθησαν εκλογές για την ανάδειξη του νέου εννεαμελούς Διοικητικού Συμβουλίου του ΕΟΑΕΝ, το οποίο στη συνέχεια συγκροτήθηκε σε σώμα ως ακολούθως:

ΠΡΟΕΔΡΟΣ **:  Βουτσινάς Ιωάννης         (Επαγγελματικό Επιμελητήριο Πειραιά)**

Α΄ ΑΝΤ/ΔΡΟΣ **: Τατάκης Παναγιώτης       (Επιμελητήριο Λέσβου)**

Β΄ ΑΝΤ/ΔΡΟΣ **: Κονταράτος Ιάκωβος               (Επιμελητήριο Ζακύνθου)**

ΓΡΑΜΜΑΤΕΑΣ **:  Ζλατούδης Αθανάσιος               (Επιμελητήριο Μαγνησίας)**

ΤΑΜΙΑΣ **:  Μπαμιεδάκης Φιλήμων           (Επιμελητήριο Ηρακλείου)**

ΜΕΛΟΣ **:  Ρεϊζάκης Νικόλαος                (Επιμελητήριο Ρεθύμνου)**

ΜΕΛΟΣ **:  Μαρτυγάκης Νικήτας           (Επιμελητήριο Χαλκιδικής)**

ΜΕΛΟΣ **:  Λαβράνος Χρήστος          (Επιμελητήριο Κέρκυρας)**

ΜΕΛΟΣ **:  Πρωτοψάλτης Μιχαήλ       (Βιοτεχνικό Επιμελητήριο Πειραιά)**

Ο νεοεκλεγείς Πρόεδρος κ. Γιάννης Βουτσινάς υπογράμμισε ότι *« οι εκλογές για την ανάδειξη των ηγεσιών των Επιμελητηρίων, των Συνδέσμων όπως του ΕΟΑΕΝ καθώς και της ΚΕΕΕ που ακολουθούν, σηματοδοτούν και πρωτίστως πρέπει να σηματοδοτήσουν μια νέα σελίδα στον επιμελητηριακό θεσμό. Πιο παραγωγική, πιο αποτελεσματική, πιο παρεμβατική , και αυτό είναι αίτημα τόσο του ενός εκατομμυρίου Ελληνίδων και Ελλήνων που καθημερινά επιχειρούν όσο και των τριών σχεδόν εκατομμυρίων εργαζομένων στις επιχειρήσεις τους.*

 *Ιδιαίτερα για την νησιωτική Ελλάδα η νέα περίοδος σηματοδοτεί την οριστική επίλυση χρόνιων προβλημάτων με μεγαλύτερη την έλλειψη ενός στρατηγικού σχεδιασμού με συμφωνημένα μέτρα, δράσεις και έργα που θα αξιοποιούν το μοναδικό εθνικό μας πλεονέκτημα, την νησιωτικότητα*».

 Χίος, 17 Φεβρουαρίου 2025